Lav et referat af nedenstående tekst:

Tekst:
Krigen i Ukraine rydder forsider. Det fylder sendefladen. Og alle sociale medier er fyldt med videoer, billeder og indsamlinger. Det er næsten umuligt ikke at blive påvirket af situationen. Og det samme bliver krigsveteraner, som i denne tid har det ekstra svært. Krigen i Ukraine kan nemlig ribbe op i tidligere traumatiske oplevelser. - Der kører hele tiden billeder af krig hen over skærmen, og vi mærker tydeligt, at der er veteraner, der har behov for at snakke om Ruslands invasion af Ukraine, siger Henrik Fenneberg, der har arbejdet med veteraner i syv år i foreningen Veteran Oasen i Kaas. De bliver stille og lukker sig inde 5071 nordjyder har ved konflikter og krige i Balkan-landene, Irak, Afghanistan, Mali og andre steder tjent danske og internationale interesser og ageret som soldater, sygeplejersker, læger, politibetjente eller andre funktioner. Og det er ikke alle udsendte, der kommer hjem fra konfliktområder uden ar på krop og sjæl. Hos foreningen Veteran Oasen oplever de, at veteraner, der bliver påvirket af krigen i Ukraine, lukker sig inde og bliver stille på de sociale medier. - Så ved vi, at det er tid til at tage fat i dem og få en snak med dem, siger Henrik Fenneberg. Ingen skal sidde alene med tankerne Veteran Oasen rækker altså ud til de veteraner, de kan se, har det svært. For holdningen er, at ingen skal sidde alene med tanker og bekymringer. - En del lukker sig inde og sidder med problemerne selv. Men de skal i kontakt - vi kan tilbyde kammeratskabet og samtalen om, hvad der rører sig, siger Henrik Fenneberg og pointerer, at det ikke er muligt for veteranerne at undgå informationerne fra Ukraine og Rusland. - Det kan ikke lade sig gøre, for man kan jo ikke åbne et medie nogle steder lige nu uden at blive fuldstændig overdænget med det, så det er umuligt, siger han.

Referat:
Hos foreningen Veteran Oasen i Kaas oplever de, at krigen i Ukraine ripper op i traumatiske oplevelser hos krigsveteraner.